नए एपॉइंटमेंट के बारे में

विशेषज्ञ **(स्पेशलिस्ट)** क्लीनिक क्या होते हैं**?**

विशेषज्ञ क्लीनिक ऐसे चिकित्सीय क्लीनिक होते हैं जहाँ आप किसी विशिष्ट स्वास्थ्य समस्या के बारे में विशेषज्ञ (स्पेशलिस्ट) डॉक्टरों, संबद्ध स्वास्थ्य (एलाइड हेल्थ) व्यावसायिकों या नर्सों से मिल सकते/सकती हैं। विशेषज्ञ से मिलने के लिए आपको अपने सामान्य चिकित्सक (जीपी) या पारिवारिक डॉक्टर, अथवा अन्य स्वास्थ्य देखभाल कर्मी से रेफरल की आवश्यकता होती है। विशेषज्ञ क्लीनिकों को 'आउटपेशेंट' क्लीनिक भी कहा जाता है।

**क्ली**निक **के एपॉइंटमेंट में क्या** होता है**?**

विशेषज्ञ डॉक्टर, संबद्ध स्वास्थ्य व्यावसायिक या नर्स आपकी सेहत के बारे में आपके साथ बात करेंगे। कभी-कभी दो या तीन स्वास्थ्य व्यावसायिक आपके साथ बात कर सकते हैं। वे आपके लिए परीक्षणों या अन्य उपचारों की व्यवस्था कर सकते हैं। जब तक हम आपको अन्यथा न कहें, तब तक आप अपने एपॉइंटमेंट से पहले भोजन और पेय-पदार्थों का सेवन कर सकते/सकती हैं।

यदि मैं अपने एपॉइंटमेंट **में** नहीं आ सकता/सकती हूँ**,** तो क्या होगा**?**

यदि आपअपने एपॉइंटमेंट में **नहीं आ सकते/सकती हैं**, तो कृपया हमें जितनी जल्दी हो सके इसके बारे में बताएँ। आप रद्द करने या नए एपॉइंटमेंट के लिए समय नियुक्त करने के लिए हमसे संपर्क कर सकते/सकती हैं। हम आपके एपॉइंटमेंट का समय किसी दूसरे व्यक्ति को दे सकते हैं, जो उस समय आने में सक्षम हो।

इससे हमें सभी लोगों के लिए प्रतीक्षा के समय को कम करने में सहायता मिलती है। यदि आप **दो एपॉइंटमेंटों** में नहीं आते/आती हैं और हमें इसके बारे में पहले से नहीं बताते/बताती हैं, तो आपको **आगे फिर एपॉइंटमेंट नहीं दिया जाएगा।** आपको एक नए रेफरल की आवश्यकता होगी।

मैं अपने एपॉइंटमेंट के लि**ए** तैया**री कैसे कर सकता/सकती** **हूँ?**

आप अपने विशेषज्ञ से जो भी प्रश्न पूछना चाहते/चाहती हैं, उन्हें लिख सकते/सकती हैं। आप अपने एपॉइंटमेंट में अपने किसी परिजन या दोस्त को भी साथ ला सकते/सकती हैं। कृपया अपने एपॉइंटमेंट के दिन तैयारी करके आएँ। अपनी दवाइयों, प्रासंगिक जाँचों के परिणामों और स्कैनों की सूची, व अपने जीपी का नाम और पता अपने साथ लाएँ।

यदि मुझे अतिरिक्त सहायता की आवश्यकता हो**,** तो क्या होगा**?**

कृपया हमें बताएँ यदि

- आप विकलाँगता-ग्रस्त हैं

- आपको दुभाषिए या किसी अन्य साँस्कृतिक समर्थन की आवश्यकता है

- आपको परिवहन के लिए सहायता चाहिए

यदि मुझे दुभाषिए की आवश्य9कता हो**,** तो क्या होगा**?**

यदि आपको दुभाषिए की आवश्यकता हो, तो कृपया हमें बताएँ और हम आपके एपॉइंटमेंट में दुभाषिया उपलब्ध करा सकते/सकती हैं। कभी-कभी आपको टेलीफोन दुभाषिए का प्रयोग करना पड़ सकता है। यदि आपके पास एक वर्तमान मेडिकेयर (Medicare) कार्ड है, तो इसके लिए आपको कोई शुल्क नहीं देना होगा।

क्या मुझे अपने एपॉइंटमेंट के लिए **भुगतान करना पड़ेगा?**

जिन रोगियों के पास वर्तमान मेडिकेयर कार्ड है, उन्हें शुल्क देने की आवश्यकता नहीं होगी। यदि आपके पास मेडिकेयर कार्ड नहीं है या आप एक विदेशी आगंतुक हैं, तो कृपया हमें बताएँ क्योंकि आपको अपने एपॉइंटमेंट के लिए शुल्क देने की आवश्यकता होगी।

मेरे एपॉइंटमेंट के बाद क्या होगा**?**

यदि आपको फिर से दिखाने की आवश्यकता होगी, तो विशेषज्ञ आपको इसके बारे में बताएगा। वह आपके साथ इस बारे में बात करेगा कि आगे क्या होगा और आपको क्या करने की आवश्यकता है।

हम आपके जीपी और आपकी देखभाल में शामिल अन्य स्वास्थ्य व्यावसायिकों के साथ

आपकी देखभाल के बारे में जानकारी साझा करेंगे।